Preşedintele PNL, Nicolae Ciucă, a declarat, marţi, că nu se teme de o eventuală contestare la CCR a ordonanţei privind comasarea alegerilor locale cu cele europarlamentare.
Întrebat dacă îi este teamă că ordonanţa privind comasarea alegerilor va fi contestată la CCR, Ciucă a răspuns: "Nu ne este teamă. Ştiţi că este o singură instituţie, entitate, care poate să facă acest lucru - Avocatul Poporului. Este dreptul Opoziţiei şi, într-o democraţie, trebuie să ţinem cont de Opoziţie".
Liderii Alianţei Dreapta Unită şi AUR au cerut separat, în documente distincte, Avocatului Poporului să sesizeze Curtea Constituţională referitor la ordonanţa de urgenţă privind comasarea alegerilor locale şi europarlamentare.